Ketoksikan anggur dan kismis pada anjing

Pemakanan anggur dan kismis boleh mendatangkan ancaman kesihatan berpotensi kepada anjing. Ketoksikannya kepada anjing boleh menyebabkan haiwan berkenaan menghidap kegagalan ginjal akut (kegagalan ginjal secara tiba-tiba) dengan anuria (pengeluaran air kencing sedikit). Fenomena ini pertama kali dikenal pasti oleh Pusat Kawalan Racun Haiwan (APCC) yang dikendalikan oleh Persatuan Pencegahan Kekejaman terhadap Haiwan Amerika Syarikat (ASPCA). Kira-kira 140 kes dilihat oleh APCC dalam satu tahun dari April 2003 hingga April 2004, dengan 50 ekor mengalami gejala penyakit dan tujuh ekor mati. Walaupun begitu, terdapat banyak anjing boleh memakan sebilangan besar anggur tanpa mengalami sebarang kesakitan, maka tidak jelaslah bahawa sesetengah kes terperhati bagi kegagalan ginjal ikutan pemakanannya adalah kerana anggur semata-mata. Kajian klinikal mencadangkan pengingesan kismis dan anggur boleh membawa maut, tetapi "mekanisme ketoksikan" masih dianggap tidak diketahui.

Sebab dan patologi
Sebab sesetengah anjing menghidap kegagalan ginjal ikutan pengingesan anggur dan kismis tidak diketahui. Jenis anggur yang terlibat termasuklah kedua-dua tidak berbiji benih dan berbiji benih, belian dari kedai dan tumbuhan dari rumah, dan anggur tekanan daripada tempat wain. Mikotoksin disyaki terlibat, tetapi belum dijumpai di dalam anggur atau kismis diinges oleh anjing terjejas. Dos toksik teranggar bagi anggur ialah kira-kira 19 g/kg, dan untuk kismis ialah kira-kira 3 g/kg. Jumpaan patologi paling kerap ialah nekrosis tubul ginjal proksimal. Dalam sesetengah kes, satu tumpukan pigmen emas-perang yang tidak dikenal pasti dijumpai di dalam sel epitelium ginjal.

Rujukan

Kesihatan anjing
Anggur
WPPER